pythainlp/thaigov-v2-corpus-22032023 huggingface dataset:
วันจันทร์ที่ 20 มิถุนายน 2565
นายกรัฐมนตรีชื่นชนเด็กไทย คว้าแชมป์โลกแข่งขันสร้างดาวเทียมจำลองขนาดจิ๋ว รัฐบาลตั้งภาคีอวกาศไทย ส่งเสริมสนับสนุนการพัฒนาดาวเทียมสร้างประโยชน์อย่างแท้จริง
นายกรัฐมนตรีชื่นชนเด็กไทย คว้าแชมป์โลกแข่งขันสร้างดาวเทียมจำลองขนาดจิ๋ว รัฐบาลตั้งภาคีอวกาศไทย ส่งเสริมสนับสนุนการพัฒนาดาวเทียมสร้างประโยชน์อย่างแท้จริง
วันนี้ (20 มิถุนายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความดีใจ พร้อมชื่นชมนักเรียนชั้นมัธยมศึกษา จากโรงเรียนอัสสัมชัญ กรุงเทพมหานคร ที่สามารถคว้าแชมป์โลก และคว้าอันดับ 7 ในการแข่งขันสร้างดาวเทียมจำลองขนาดจิ๋ว Annual CANSAT Competition 2022 ณ สถาบันโพลีเทคนิค และมหาวิทยาลัยรัฐเวอร์จิเนีย รัฐเวอร์จิเนีย สหรัฐอเมริกา โดยมี 49 ทีม จากทั่วโลกเข้าร่วมแข่งขัน
สำหรับการแข่งขัน Annual CANSAT Competition 2022 เป็นการแข่งขันสร้างดาวเทียมจำลองที่มีขนาดเล็กจิ๋วเท่ากระป๋องเครื่องดื่ม หรือ ที่เรียกว่า “CANSAT” โดยปฏิบัติตามภารกิจที่กำหนด ซึ่งนักเรียนไทยทีม Descendere สามารถคว้าแชมป์โลก ด้วยคะแนน 86.2185% ส่วนทีม Gravity คว้ารางวัลอันดับ 7 ของโลก ด้วยคะแนน 66.4924%
นางสาวรัชดาฯ กล่าวว่า รัฐบาลให้ความสำคัญและสนับสนุนการทำวิจัยและนวัตกรรมต่าง ๆ โดยเฉพาะการวิจัยพัฒนานวัตกรรมเทคโนโลยีดาวเทียมซึ่งเป็นส่วนหนึ่งของเทคโนโลยีอวกาศ โดยกระทรวงการอุดมศึกษา วิทยาศาสตร์ วิจัยและนวัตกรรม (อว.) ได้สนับสนุนโครงกาภาคีความร่วมมืออวกาศไทย หรือ Thailand Space Consortium (TSC) โดยมี สถาบันวิจัยดาราศาสตร์แห่งชาติเป็นแกนหลัก ร่วมกับ สถาบันวิจัยแสงซินโครตรอน และ GISTDA และหน่วยงานภาคีต่าง ๆ ในกระทรวงอุดมศึกษาอีกหลายหน่วยงาน เพื่อสร้างความร่วมมือด้านการวิจัยและพัฒนาเทคโนโลยีดาวเทียมและนวัตกรรมที่เกี่ยวข้องกับกิจกรรมด้านอวกาศของไทย ขณะนี้มีโครงการการพัฒนาดาวเทียมเชิงแสงที่เป็นประโยชน์กับการทำเกษตรอัจฉริยะ (Smart Farming) มีความต่างจากดาวเทียมสำรวจทรัพยากรทั่วไป เพราะจะสามารถเห็นความสมบูรณ์ของพืชพันธุ์ ปริมาณสารตกค้าง สารพิษจากยาฆ่าแมลงในพืช หรือความชุ่มชื้นของดิน เป็นต้น
อนึ่ง ภาคส่วนที่เกี่ยวข้องยังได้มีส่วนร่วมในการสนับการพัฒนาดาวเทียมอีกด้วย เช่น สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช) ร่วมกับมหาวิทยาลัย จัดเวิร์คช็อปเพื่อสร้างทีมและโรดแมพเพื่อพัฒนาและสร้างดาวเทียมขนาดเล็ก มีวัตถุประสงค์ให้คณาจารย์และนักศึกษา นำความรู้มาประยุกต์ใช้ในการเรียนการสอนและพัฒนาความรู้ด้านดาวเทียมขนาดเล็กสู่ระดับประเทศ สอดคล้องกับนโยบายของรัฐบาลที่มุ่งเน้นการวิจัยและพัฒนานวัตกรรมการตรวจ ติดตาม ระบบการเปลี่ยนแปลงในแปลงเกษตร และ earth observation โดยระบบภาพถ่ายดาวเทียม
“นายกรัฐมนตรี ให้ความสำคัญกับการสร้างคนให้มีความรู้และทักษะอย่างเชี่ยวชาญด้านวิทยาศาสตร์และเทคโนโลยี เพราะคือหัวใจของความก้าวหน้าทางดาวเทียมและอุตสาหกรรมอวกาศ ที่ผ่านมา รัฐบาลได้ให้การสนับสนุนการวิจัยและพัฒนาดาวเทียมวิทยาศาสตร์ หรือดาวเทียมที่สามารถนำไปใช้ประโยชน์กับประเทศ รวมถึงสนับสนุนการจัดตั้งสตาร์ทอัพที่พัฒนาเทคโนโลยีที่เกี่ยวข้องกับเศรษฐกิจอวกาศ เพื่อให้เกิดการลงทุนโดยอาศัยโครงสร้างพื้นฐาน ศักยภาพ และเครือข่ายที่มีอยู่ เพื่อพัฒนาบุคลากรและนำองค์ความรู้ทีมาสร้างความเข้มแข็งให้กับอุตสาหกรรมอวกาศที่มีมูลค่ามหาศาล และเกิดประโยชน์ต่อประเทศในภาพรวม” นางสาวรัชดาฯ กล่าว
วันเสาร์ที่ 28 สิงหาคม 2564
บขส. คว้าแชมป์ทำคะแนนสูงสุดอันดับ 1 ของหน่วยงานในสังกัดกระทรวงคมนาคม
จากการประเมินคุณธรรมและความโปร่งใสในการดำเนินงานของหน่วยงานภาครัฐ ปี 2564
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้ประกาศผลการประเมินคุณธรรมและความโปร่งใส ในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ2564 โดย บขส. ได้คะแนน 95.82 อยู่ในระดับ AA ซึ่งเป็นคะแนนสูงสุดอันดับที่ 1 ของหน่วยงาน ในสังกัดกระทรวงคมนาคม (18 หน่วยงาน) และอยู่ในอันดับที่ 16 ของหน่วยงานรัฐวิสาหกิจที่เข้าร่วมการประเมิน ITA (51 หน่วยงาน)
กรรมการผู้จัดการใหญ่ บขส. กล่าวด้วยว่า การที่ บขส. ได้คะแนนการประเมินสูงกว่าปีที่ผ่านมา จากคะแนน 77.05 เป็นผลมาจากการที่ผู้บริหาร และพนักงาน ร่วมแรงร่วมใจกันปรับปรุงกระบวนการทำงานในแต่ละด้าน ให้สอดคล้องตามเกณฑ์ชี้วัด รวมทั้งได้นำข้อบกพร่องในปี 2563 มาปรับปรุงแก้ไข เพื่อให้การดำเนินงานมีคุณภาพ และจะช่วยกันรักษามาตรฐานการบริหารจัดการองค์กรที่ดี มีคุณธรรม และความโปร่งใส เพื่อสร้างความเชื่อมั่น ให้กับประชาชน และผู้มีส่วนได้ส่วนเสียต่อไป
วันพฤหัสบดีที่ 2 กันยายน 2564
การชำระคืนเงินต้นของหนี้สาธารณะมีการกำหนดกรอบการชำระในแต่ละปีอย่างไร
กระทู้ถามของวุฒิสภา เรื่อง การบริหารจัดการหนี้สาธารณะ
ถาม การชำระคืนเงินต้นของหนี้สาธารณะมีการกำหนดกรอบการชำระในแต่ละปีอย่างไร
ตอบ เป็นไปตาม พ.ร.บ.วินัยการเงินการคลังของรัฐ พ.ศ. 2561 และประกาศคณะกรรมการนโยบายการเงินการคลังของรัฐ
ปีงบประมาณ
ข้อกำหนด
การชำระคืนเงินต้น
วันศุกร์ที่ 17 ธันวาคม 2564
โฆษกรัฐบาล เผย ตร. รับลูกข้อสั่งการ “นายกฯ” จัดกำลังตำรวจอำนวยความสะดวกประชาชนในการเดินช่วงเทศกาลปีใหม่ กว่า 80,000 นายทั่วประเทศ คาดมีรถเข้า-ออก กทม. ช่วงสิ้นปีกว่า 7 ล้านคัน
โฆษกรัฐบาล เผย ตร. รับลูกข้อสั่งการ “นายกฯ” จัดกำลังตำรวจอำนวยความสะดวกประชาชนในการเดินช่วงเทศกาลปีใหม่ กว่า 80,000 นายทั่วประเทศ คาดมีรถเข้า-ออก กทม. ช่วงสิ้นปีกว่า 7 ล้านคัน
วันที่ 17 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีดำริให้สำนักงานตำรวจแห่งชาติรวบรวมจัดวางกำลังเจ้าหน้าที่ตำรวจทั่วประเทศ กว่า 80,000 นาย เพื่ออำนวยความสะดวกแก่ประชาชนในการเดินทางกลับภูมิลำเนาหรือท่องเที่ยวในช่วงเทศกาลปีใหม่ ซึ่งคาดการณ์ว่าปีนี้จะมีปริมาณรถเข้า-ออก กทม. ในช่วงวันที่ 29 ธ.ค. 64 – 4 ม.ค. 65 เป็นจำนวนมากกว่า 7 ล้านคัน โดยสำนักงานตำรวจแห่งชาติได้เตรียมความพร้อมกำหนดนโยบายด้านการจราจรในด้านต่าง ๆ อาทิ
1. การอำนวยความสะดวกและจัดการจราจร จัดทำแผนที่แสดงเส้นทางสำรอง เส้นทางเลี่ยง และเส้นทางลัด พร้อมประสานหน่วยงานที่เกี่ยวข้องเร่งคืนพื้นผิวจราจรให้เสร็จสิ้นภายในวันที่ 25 ธ.ค. 64
2. บริการห้องพักฟรีทั่วไทย จากตำรวจทางหลวง สำหรับให้ประชาชนแวะพัก บริการเครื่องดื่มและขนม ห้องน้ำ
3. การออกข้อบังคับหัวหน้าเจ้าพนักงานจราจรทั่วราชอาณาจักร เพื่ออำนวยความสะดวกการจราจร 2 ฉบับ ได้แก่ ข้อบังคับฯ ว่าด้วยการกำหนดช่อง หรือแนวทางเดินรถขึ้นและล่อง (Reversible Lane) ขาออก กทม. 9 เส้นทาง และข้อบังคับฯ ว่าด้วยการกำหนดห้ามรถบรรทุก 10 ล้อขึ้นไป เดินในถนนบางสาย
4. การบังคับใช้กฎหมายเพื่อลดอุบัติเหตุทางถนน โดยจะใช้วิธีการตั้งจุดตรวจกวดขันวินัยจราจร จุดตรวจวัดแอลกอฮอล์ตามมาตรฐาน (Standard Operation Procedure) รวมถึงการใช้ชุดสายตรวจจราจรออกตรวจในพื้นที่เสี่ยงในการเกิดอุบัติเหตุหรือมีสถิติการกระทำผิดบ่อยครั้ง
5. มาตรการเพื่อป้องกันก่อนเกิดเหตุ โดยให้ทุกสถานีตำรวจจัดทำฐานข้อมูลบัญชีกลุ่มเสี่ยงในพื้นที่ ได้แก่ บัญชีบุคคลเสี่ยง บัญชีร้านค้าเสี่ยง และ บัญชีกิจกรรมเสี่ยง
นายธนกร กล่าวว่า ขณะเดียวกัน กรมการขนส่งทางบกได้เตรียมความพร้อมรองรับประชาชนที่จะเดินทางในช่วงเทศกาลปีใหม่ โดยเน้นอำนวยความสะดวกประชาชน ขอความร่วมมือผู้ประกอบการจัดเตรียมรถโดยสารประจำทางและรถโดยสารไม่ประจำทางให้เพียงพอ เพื่อไม่ให้มีผู้โดยสารตกค้างที่สถานี ตรวจความพร้อมรถโดยสารสาธารณะและพนักงานขับรถก่อนออกให้บริการ ณ สถานีขนส่งผู้โดยสารและจุดจอดรถทุกแห่งทั่วประเทศ ที่สำคัญคือปฏิบัติตามมาตรการป้องกันการแพร่ระบาดโรคโควิด-19 อย่างเคร่งครัด ด้วยการตรวจวัดอุณหภูมิผู้โดยสาร เว้นระยะห่าง สวมใส่หน้ากากอนามัยตลอดการเดินทาง และงดทานอาหารบนรถโดยสารสาธารณะ ทั้งนี้นายกรัฐมนตรีต้องการให้คนไทยได้เดินทางไปท่องเที่ยวพักผ่อนในช่วงเทศกาลปีใหม่อย่างมีความสุข รวมถึงการเดินทางกลับภูมิลำเนาเพื่อพบปะกันในหมู่ครอบครัว เครือญาติ แต่ขอให้ทุกคนร่วมกันปฏิบัติตามมาตรการป้องกันโควิด-19 แบบ Universal Prevention เพื่อให้ตัวเองและส่วนรวมปลอดภัยจากโควิด-19 โดยนายกรัฐมนตรียังขอขอบคุณเจ้าหน้าที่ทุกฝ่ายที่เสียสละปฏิบัติงานในช่วงวันหยุดอีกด้วย
--------------------------
วันพฤหัสบดีที่ 11 สิงหาคม 2565
​รองนายกฯ อนุทินฯ หารือ อุปทูตรักษาการชั่วคราว สอท. สหรัฐฯ ย้ำศักยภาพด้านสาธารณสุขไทย พร้อมสนับสนุนการท่องเที่ยวเชิงสุขภาพ – การแพทย์
​รองนายกฯ อนุทินฯ หารือ อุปทูตรักษาการชั่วคราว สอท. สหรัฐฯ ย้ำศักยภาพด้านสาธารณสุขไทย พร้อมสนับสนุนการท่องเที่ยวเชิงสุขภาพ – การแพทย์
วันนี้ (11 สิงหาคม 2565) เวลา 09.30 น. ณ ห้องรับรอง 1 ตึกบัญชาการ 1 ทำเนียบรัฐบาล นายไมเคิล ฮีธ (Mr. Michael Heath) อุปทูตรักษาราชการชั่วคราว สถานเอกอัครราชทูตสหรัฐอเมริกาประจำประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสพ้นจากหน้าที่ โดยภายหลังเสร็จสิ้นการหารือ น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยสาระสำคัญ ดังนี้
รองนายกรัฐมนตรียินดีที่ได้พบกับอุปทูตฯ อีกครั้ง ชื่นชมความสัมพันธ์ไทย-สหรัฐฯ ที่มีมาอย่างแน่นแฟ้นยาวนาน พร้อมขอบคุณการปฏิบัติหน้าที่อย่างแข็งขันของอุปทูตฯ สหรัฐฯ ในการส่งเสริมความสัมพันธ์และสานต่อความร่วมมือต่าง ๆ ที่มีมากขึ้นในทุกมิติ โดยรองนายกรัฐมนตรียินดีสานต่อภารกิจที่อุปทูตฯ ริเริ่มไว้ เพื่อกระชับความสัมพันธ์และส่งเสริมความร่วมมือในสาขาที่เป็นประโยชน์ร่วมกันของทั้งสองประเทศ โดยเฉพาะด้านสาธารณสุขและการท่องเที่ยว ซึ่งขณะนี้สถานการณ์โควิด-19 ได้คลี่คลายลงและไทยได้ผ่อนคลายมาตรการต่าง ๆ โดยความพร้อมในการเปิดรับนักท่องเที่ยวภายใต้มาตรการทางสาธารณสุขอย่างปลอดภัย
อุปทูตสหรัฐฯ ขอบคุณรัฐบาลไทยและหน่วยงานที่เกี่ยวข้องที่ให้ความช่วยเหลือและสนับสนุนการทำงานเสมอมา ยินดีที่ได้เพิ่มพูนความร่วมมือกับไทยมากขึ้นอย่างรอบด้าน ชื่นชมไทยในการบริหารจัดการสถานการณ์โควิด-19 ได้อย่างประสิทธิภาพ ตลอดจนมีศักยภาพที่ยอดเยี่ยมในด้านสาธารณสุขที่ได้รับการยอมรับ ทั้งบุคลากรทางการแพทย์ โรงพยาบาลต่าง ๆ ที่มีมาตรฐานระดับโลก ซึ่งเชื่อมั่นว่าไทยจะสามารถส่งเสริมการท่องเที่ยวเชิงสุขภาพ – การแพทย์ (Medical and Wellness Tourism) ได้เป็นอย่างดี โดยยินดีสหรัฐฯ แลกเปลี่ยนประสบการณ์ทางสาธารณสุขร่วมกัน
ทั้งสองฝ่ายได้หารือในประเด็นความร่วมมือด้านสาธารณสุขและการท่องเที่ยว โดยกล่าวถึงการบริหารจัดการสถานการณ์โควิด-19 ซึ่งปัจจุบัน วัคซีน และยามีความสำคัญอย่างมากในการดูแลรักษา รับมือการแพร่ระบาด และลดอาการป่วยหนักของผู้ติดเชื้อ ซึ่งรองนายกรัฐมนตรียืนยันถึงประสิทธิภาพในการบริหารสถานการณ์ของภาครัฐ รวมทั้งประชาชนที่ปัจจุบันสามารถปรับตัวต่อสถานการณ์ได้ อีกทั้งในขณะนี้รัฐบาลได้เตรียมความพร้อมในเสนอตัวเป็นเจ้าภาพจัดงาน Expo วาระพิเศษ ที่จังหวัดภูเก็ต เน้นการส่งเสริมการท่องเที่ยวเชิงสุขภาพ (Medical Hub) ซึ่งรองนายกรัฐมนตรีเชื่อมั่นว่า ไทยจะสามารถส่งเสริมภาคการท่องเที่ยวให้สอดรับกับความปลอดภัยทางสาธารณสุขได้ทั้งในปัจจุบันและในอนาคต
ขณะที่อุปทูตสหรัฐฯ ชื่นชมบทบาทการควบคุมสถานการณ์โควิด-19 ของไทย และสนใจแลกเปลี่ยนความรู้ทางสาธารณสุข โดยเฉพาะด้านอุตสาหกรรมการแพทย์ครบวงจรในพื้นที่เขตพัฒนาพิเศษภาคตะวันออก (EEC) และการท่องเที่ยวเชิงสุขภาพ – การแพทย์ ซึ่งเชื่อมั่นว่า ไทยจะสามารถเป็นแบบอย่างในการใช้แผนการท่องเที่ยวเชิงสุขภาพควบคู่กับการพัฒนาศักยภาพทางสาธารณสุขได้อย่างมีประสิทธิภาพ
วันอาทิตย์ที่ 15 สิงหาคม 2564
ประกาศ ขสมก. ประจำวันที่ 15 สิงหาคม 2564​ พบพนักงานติดเชื้อไวรัส COVID-19 จำนวน​ 20 ราย
ประกาศ ขสมก. ประจำวันที่ 15 สิงหาคม 2564​ พบพนักงานติดเชื้อไวรัส COVID-19 จำนวน​ 20 ราย
1) พนักงานขับรถโดยสารธรรมดา สาย 191 เพศชาย อายุ 49 ปี
2) พนักงานขับรถโดยสารธรรมดา สาย 191 เพศชาย อายุ 36 ปี
3) พนักงานเก็บค่าโดยสารรถปรับอากาศ สาย 137 เพศหญิง อายุ 49 ปี
4) พนักงานเก็บค่าโดยสารรถปรับอากาศ สาย 134 เพศหญิง อายุ 53 ปี
5) พนักงานเก็บค่าโดยสารรถปรับอากาศ สาย 105 เพศหญิง อายุ 41 ปี
6) พนักงานเก็บค่าโดยสารรถธรรมดา สาย 82 เพศหญิง อายุ 46 ปี
7) พนักงานเก็บค่าโดยสารรถธรรมดา สาย 179 เพศหญิง อายุ 36 ปี
8) พนักงานขับรถโดยสารธรรมดา สาย 179 เพศชาย อายุ 58 ปี
9) พนักงานเก็บค่าโดยสารรถปรับอากาศ สาย 516 เพศหญิง อายุ 38 ปี
10) พนักงานเก็บค่าโดยสารรถปรับอากาศ สาย 516 เพศหญิง อายุ 35 ปี
11) พนักงานเก็บค่าโดยสารรถปรับอากาศ สาย 516 เพศหญิง อายุ 56 ปี
12) พนักงานขับรถโดยสารธรรมดา สาย 134 เพศชาย อายุ 58 ปี
13) พนักงานขับรถโดยสารปรับอากาศ สาย 138 เพศชาย อายุ 45 ปี
14) พนักงานเก็บค่าโดยสารรถธรรมดา สาย 32 เพศหญิง อายุ 56 ปี
15) พนักงานขับรถโดยสารธรรมดา สาย 82 เพศชาย อายุ 31 ปี
16) พนักงานขับรถโดยสารธรรมดา สาย 114 เพศชาย อายุ 35 ปี
17) พนักงานเก็บค่าโดยสารรถธรรมดา สาย 12 เพศหญิง อายุ 47 ปี
18) พนักงานขับรถโดยสารปรับอากาศ สาย 76 เพศชาย อายุ 53 ปี
19) พนักงานเก็บค่าโดยสารรถปรับอากาศ สาย 26 เพศหญิง อายุ 52 ปี
20) พนักงานเก็บค่าโดยสารรถธรรมดา สาย 97 เพศหญิง อายุ 44 ปี
วันจันทร์ที่ 29 พฤศจิกายน 2564
เตือน! 14 จังหวัดภาคใต้ ฝนตกหนัก เสี่ยงน้ำท่วมฉับพลัน – น้ำป่าไหลหลาก
....
วันนี้ กรมอุตุนิยมวิทยาออกประกาศเตือน “ฝนตกหนักถึงหนักมากบริเวณภาคใต้และคลื่นลมแรงบริเวณอ่าวไทย” ซึ่งมีผลกระทบถึงวันที่ 1 ธ.ค. 64 เนื่องจากมีร่องมรสุมพาดผ่านภาคใต้บริเวณ จ.ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส ระนอง พังงา ภูเก็ต กระบี่ ตรัง และสตูล ส่งผลให้มีฝนเพิ่มขึ้น และมีฝนตกหนักถึงหนักมากบางแห่ง
.
จึงขอให้ประชาชนในพื้นที่ดังกล่าวระวังอันตรายจากฝนตกหนักและฝนที่ตกสะสม ซึ่งอาจเกิดน้ำท่วมฉับพลันและน้ำป่าไหลหลากได้ รวมถึงประชาชนที่อาศัยบริเวณชายฝั่งโปรดระวังอันตรายจากคลื่นลมแรงที่พัดเข้าหาฝั่ง และเดินเรือด้วยความระมัดระวัง
.
และสามารถติดตามประกาศและข้อมูลการพยากรณ์อากาศ ได้ที่http://www.tmd.go.th/หรือ โทร. 0-2399-4012-13 และ 1182 ตลอด 24 ชม.
#ไทยคู่ฟ้า#ร่วมต้านโควิด19
-------------------
วันศุกร์ที่ 8 ตุลาคม 2564
รปอ.ภานุวัฒน์ กล่าวเปิดการประชุมรัฐมนตรีด้านแร่ธาตุอาเซียน ครั้งที่ 8 (The 8th ASEAN Ministerial Meeting on Minerals - The 8th AMMin)
การประชุมรัฐมนตรีด้านแร่ธาตุอาเซียน ครั้งที่ 8 (The 8th ASEAN Ministerial Meeting on Minerals - The 8th AMMin)
รปอ.ภานุวัฒน์ กล่าวเปิดการประชุมรัฐมนตรีด้านแร่ธาตุอาเซียน ครั้งที่ 8 (The 8th ASEAN Ministerial Meeting on Minerals - The 8th AMMin)
วันนี้ (8 ตุลาคม 2564) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นผู้แทนกระทรวงอุตสาหกรรม กล่าวเปิดการประชุมรัฐมนตรีด้านแร่ธาตุอาเซียน ครั้งที่ 8 (The 8th ASEAN Ministerial Meeting on Minerals - The 8th AMMin) เพื่อส่งมอบสถานะประธานการประชุมรัฐมนตรีด้านแร่ธาตุอาเซียน ครั้งที่ 7 ของไทย ให้กับประธานการประชุมรัฐมนตรีด้านแร่ธาตุอาเซียน ครั้งที่ 8 ของสาธารณรัฐสังคมนิยมเวียดนาม ซึ่งเป็นเจ้าภาพจัดการประชุมในปีนี้ โดยเป็นการประชุมผ่านระบบออนไลน์ ณ ห้องประชุม อก.2 ชั้น 3 สำนักงานปลัดกระทรวงอุตสาหกรรม ซึ่งมีผู้เข้าร่วมการประชุมครั้งนี้ได้แก่ รัฐมนตรีด้านเเร่ธาตุของประเทศสมาชิกอาเซียน สำนักงานเลขาธิการอาเซียน The International Energy Agency(IEA) และ The University of Queensland ,Australia
วันศุกร์ที่ 8 ตุลาคม 2564
รมว.เฉลิมชัย ตรวจเยี่ยมกลุ่มแปลงใหญ่ยางพาราไร้ใต้
รมว.เฉลิมชัย ตรวจเยี่ยมกลุ่มแปลงใหญ่ยางพาราไร้ใต้ สนับสนุนโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด มีเป้าหมายในการนำเทคโนโลยีเกษตรและเครื่องจักรกลสมัยใหม่มาช่วยเพิ่มประสิทธิภาพการผลิต รวมถึงยกระดับการผลิตไปสู่สินค้าที่มีคุณภาพมาตรฐาน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมกลุ่มแปลงใหญ่ยางพาราไร้ใต้ ณ ที่ทำการกลุ่มเกษตรกรแปลงใหญ่ยางพาราไร่ใต้ หมู่ที่ 4 ต.ไร่ใต้ อ.พิบูลมังสาหาร จ.อุบลราชธานี โดยกลุ่มเกษตรกรแปลงใหญ่ยางพาราไร่ใต้ ได้จดทะเบียนเป็นวิสาหกิจชุมชน เมื่อวันที่ 1 มีนาคม 2564 ที่ผ่านมา โดยรับประมูลยางก้อนถ้วยและยางแผ่นรมควันจากสมาชิกและเกษตรกรทั่วไป ทั้งในพื้นที่อำเภอพิบูลมังสาหาร และอำเภอข้างเคียง เช่น อำเภอสว่างวีระวงศ์ อำเภอนาเยีย มีสมาชิก 131 ราย พื้นที่ 2,137 ไร่ ผลผลิตรวม/ปี 698,338 กิโลกรัม ผลิตสินค้ายางก้อนถ้วยมาตรฐาน GAP
ในส่วนของกระทรวงเกษตรและสหกรณ์ โดยกรมส่งเสริมการเกษตร และการยางแห่งประเทศไทย จังหวัดอุบลราชธานี ได้ร่วมกันดำเนินโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด มีเป้าหมายในการนำเทคโนโลยีเกษตรสมัยใหม่ และเครื่องจักรกลสมัยใหม่มาช่วยเพิ่มประสิทธิภาพการผลิตและลดต้นทุนการผลิต รวมถึงยกระดับการผลิตไปสู่สินค้าที่มีคุณภาพมาตรฐานตามความต้องการของตลาดและอุตสาหกรรม และสร้างรายได้เพื่อเป็นทุนหมุนเวียนภายในกลุ่ม
“กระทรวงเกษตรฯ ได้ดำเนินการส่งเสริมเกษตรแปลงใหญ่ ซึ่งเน้นการรวมกลุ่มของเกษตรกรรายย่อยที่อยู่บริเวณพื้นที่ใกล้เคียงกัน และพร้อมจะพัฒนาการผลิตและการตลาดร่วมกัน โดยการวางระบบการผลิตและการบริหารจัดการในแนวทางเดียวกัน ทำให้สามารถลดต้นทุนและเพิ่มประสิทธิภาพการผลิตได้ นอกจากนี้ เกษตรกรในกลุ่มยังสามารถนำเทคโนโลยีและนวัตกรรมที่มีความหลากหลายมาประยุกต์ใช้ในการพัฒนาศักยภาพ ต่อยอดด้านคุณภาพ มาตรฐาน แปรรูปสร้างมูลค่าเพิ่ม และเชื่อมโยงตลาด รวมถึงยังเป็นการสร้างโอกาสในการเพิ่มคุณภาพผลผลิตและผลตอบแทนจากการผลิตได้อย่างยั่งยืน อย่างไรก็ตาม กระทรวงเกษตรพร้อมสนับสนุนเครื่องมือ-เครื่องจักรกลทางการเกษตร ส่งเสริมการแปรรูปผลิตภัณฑ์ การเชื่อมโยงตลาด ทั้งในรูปแบบออนไลน์และออฟไลน์ อีกทั้งยังสนับสนุนการปลูกพืชชนิดอื่นหรือการเลี้ยงสัตว์ เพื่อเพิ่มรายได้และลดผลกระทบหากราคายางพาราตกต่ำด้วย” ดร.เฉลิมชัย กล่าว
ทั้งนี้ รัฐมนตรีว่าการกระทรวงเกษตรและสหกรณ์ได้มอบป้ายโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด จำนวน 20 ชุด มอบชุดปัจจัยให้สหกรณ์กองทุนสวนยางพาราไร่ใต้ จำนวน 1 ชุด และมอบเอกสิทธิ์ ที่ดิน ส.ป.ก. จำนวน 10 ชุด ด้วย
วันจันทร์ที่ 7 มีนาคม 2565
ธ.ก.ส. โอนเงินค่าสินไหมประกันภัยข้าวนาปีและข้าวโพดเลี้ยงสัตว์ ปีการผลิต 2564 กว่า 1.5 พันล้านบาท
ธ.ก.ส.โอนเงินค่าสินไหมทดแทนแก่เกษตรกรในโครงการประกันภัยข้าวนาปีและข้าวโพดเลี้ยงสัตว์ปีการผลิต 2564 จำนวนกว่า 1.5 พันล้านบาท ช่วยบรรเทาความเสียหายและลดความเสี่ยงด้านการผลิตแก่เกษตรกรกว่า 1 แสนราย พื้นที่การเกษตรกว่า 1.2 ล้านไร่
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มุ่งดำเนินงานเพื่อช่วยเหลือเกษตรกรในการสร้างภูมิคุ้มกันและบริหารจัดการความเสี่ยงด้านการผลิตโดยใช้การประกันภัยข้าวนาปีและข้าวโพดเลี้ยงสัตว์เป็นเครื่องมือคุ้มครองความเสียหายจากกรณีเกิดภัยธรรมชาติและมีเป้าหมายในการทำประกันภัยบนพื้นที่การเกษตรทั่วประเทศกว่า46 ล้านไร่
ปัจจุบันโครงการประกันภัยข้าวนาปีและข้าวโพดเลี้ยงสัตว์ ปีการผลิต 2564ใกล้สิ้นสุดระยะเวลาการประกันภัยโดยธ.ก.ส.ได้จ่ายค่าสินไหมทดแทนประกันภัยข้าวนาปีไปแล้วจำนวน 12 ครั้ง เป็นเงินกว่า 1,522 ล้านบาท พื้นที่เสียหาย 1.2 ล้านไร่และประกันภัยข้าวโพดเลี้ยงสัตว์ จำนวน 8 ครั้ง เป็นเงิน 34 ล้านบาท พื้นที่เสียหาย 22,945 ไร่โดยมีเกษตรกรได้รับประโยชน์รวมกว่า 113,931 ราย ซึ่งประกันคุ้มครองความเสียหายจากภัยธรรมชาติ 7 ภัยได้แก่ ภัยน้ำท่วม/ฝนตกหนัก ภัยแล้ง/ฝนแล้ง/ฝนทิ้งช่วง ลมพายุ/พายุไต้ฝุ่น ภัยอากาศหนาว/น้ำค้างแข็ง ลูกเห็บ ไฟไหม้ และช้างป่า โดยโครงการประกันภัยข้าวนาปี ให้วงเงินคุ้มครองจำนวน 1,260 บาทต่อไร่ โครงการประกันภัยข้าวโพดเลี้ยงสัตว์1,500 บาทต่อไร่ และในกรณีเกิดภัยศัตรูพืช/โรคระบาด โครงการประกันภัยข้าวนาปี ให้วงเงินคุ้มครอง 630 บาทต่อไร่โครงการประกันภัยข้าวโพดเลี้ยงสัตว์ให้วงเงินคุ้มครอง 750 บาทต่อไร่
ในการดำเนินงานเมื่อเกษตรกรผู้ทำประกันภัยได้รับความเสียหายจะแจ้งความเสียหายที่สำนักงานเกษตรอำเภอในพื้นที่ จากนั้นสำนักงานเกษตรอำเภอทำการส่งข้อมูลไปยังสมาคมประกันวินาศภัย เพื่อประเมินข้อมูลความเสียหายเมื่อตรวจสอบแล้วครบถ้วน สมาคมฯ จะพิจารณาจ่ายค่าสินไหมทดแทนตามเงื่อนไขภายใน 15 วันผ่านระบบธ.ก.ส. จากนั้น ธ.ก.ส. จะดำเนินการโอนเงินค่าสินไหมทดแทนเข้าบัญชีเงินฝากของเกษตรกรโดยตรง
ทั้งนี้ ปีการผลิต 2564 มีเกษตรกรให้ความสนใจทำประกันภัยข้าวนาปีจำนวน3.59 ล้านราย พื้นที่การเกษตรกว่า 43 ล้านไร่ และประกันภัยข้าวโพดเลี้ยงสัตว์ จำนวน 96,620 ราย พื้นที่การเกษตรกว่า 1.5 ล้านไร่ ซึ่งช่วยสร้างภูมิคุ้มกันในการบริหารจัดการความเสี่ยงด้านการผลิตได้เป็นอย่างดี โอกาสนี้ ธ.ก.ส. ขอเชิญชวนเกษตรกรเข้าร่วมโครงการดังกล่าวเพราะเป็นประโยชน์มาก โดยเฉพาะในสถานการณ์การเปลี่ยนแปลงด้านภูมิอากาศโลกที่มีแนวโน้มรุนแรงและมีความถี่มากขึ้น
วันพฤหัสบดีที่ 16 ธันวาคม 2564
เตือน! 6 จว. ภาคใต้ ระวังฝนตกหนักและน้ำหลาก 15 – 19 ธ.ค. 64
.....
กรมป้องกันและบรรเทาสาธารณภัย (ปภ.) แจ้งเตือนหน่วยงานในพื้นที่และประชาชน 6 จังหวัดภาคใต้ ได้แก่ นครศรีธรรมราช พัทลุง สงขลา ปัตตานี ยะลา และนราธิวาส เฝ้าระวังอุทกภัย ในช่วงวันที่ 15 - 19 ธ.ค. นี้ แบ่งเป็น
.
1.พื้นที่เฝ้าระวังน้ำหลาก ดินถล่ม ได้แก่ จ.นครศรีธรรมราช พัทลุง สงขลา ปัตตานี ยะลา นราธิวาส
2.พื้นที่เฝ้าระวังอ่างเก็บน้ำที่มีปริมาณน้ำมากกว่า 80% และมีแนวโน้มเพิ่มสูงขึ้น เสี่ยงน้ำล้นกระทบท้ายอ่างเก็บน้ำคลองป่าบอน จ.พัทลุง อ่างเก็บน้ำคลองหลา และอ่างเก็บน้ำคลองสะเดา จ.สงขลา
3.พื้นที่เฝ้าระวังระดับน้ำล้นตลิ่งเข้าท่วมบริเวณพื้นที่ลุ่มต่ำ รวมถึงบริเวณปากแม่น้ำและหลังแนวคันกั้นน้ำทะเล ได้แก่ จ.นครศรีธรรมราช สงขลา ปัตตานี ยะลา นราธิวาส
.
พร้อมเตรียมการเฝ้าระวัง ติดตามสถานการณ์อย่างใกล้ชิด รวมถึงเครื่องมือเครื่องจักรกลและทีมปฏิบัติการให้พร้อมเผชิญเหตุและช่วยเหลือประชาชนในพื้นที่ทันที โดยประชาชนสามารถแจ้งเหตุ – ขอความช่วยเหลือได้ที่ LINE “ปภ.รับแจ้งเหตุ1784” @1784DDPM/ แอปฯ “พ้นภัย”/ สายด่วนนิรภัย 1784 ตลอด 24 ชม.
#ไทยคู่ฟ้า#ร่วมต้านโควิด19
-------------------
วันศุกร์ที่ 4 กุมภาพันธ์ 2565
กรมทางหลวงชนบทเปิดใช้งานเส้นทางสาย กส.2062 จังหวัดกาฬสินธุ์ ระยะทางกว่า 14 กิโลเมตร พัฒนาเส้นทางสนับสนุนการขนส่งสินค้าทางการเกษตร ยกระดับประสิทธิภาพความสะดวกปลอดภัยในสายทาง
กรมทางหลวงชนบท (ทช.) กระทรวงคมนาคม เปิดใช้งานถนนทางหลวงชนบทสาย กส.2062 แยกทางหลวงแผ่นดินหมายเลข 227 - เขื่อนลำปาว อำเภอเมือง จังหวัดกาฬสินธุ์ สนับสนุนการเดินทางอย่างสะดวกปลอดภัย ส่งเสริมเส้นทางคมนาคมและการขนส่งผลผลิตทางการเกษตร
กรมทางหลวงชนบท (ทช.) กระทรวงคมนาคม เปิดใช้งานถนนทางหลวงชนบทสาย กส.2062 แยกทางหลวงแผ่นดินหมายเลข 227 - เขื่อนลำปาว อำเภอเมือง จังหวัดกาฬสินธุ์ สนับสนุนการเดินทางอย่างสะดวกปลอดภัย ส่งเสริมเส้นทางคมนาคมและการขนส่งผลผลิตทางการเกษตร ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานงานทางในโครงข่ายคมนาคมเพื่อให้ประชาชนสัญจรได้อย่างสะดวก รวดเร็ว และปลอดภัย
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ถนนทางหลวงชนบท กส.2062 สายแยกทางหลวงแผ่นดินหมายเลข 227 - เขื่อนลำปาว เป็นเส้นทางเชื่อมต่อระหว่างอำเภอเมืองกาฬสินธุ์ไปยังเขื่อนลำปาว มีพื้นที่ติดกับแนวคันคลองชลประทานซึ่งเป็นพื้นที่ทางการเกษตรตลอดเส้นทาง ประชาชนใช้เส้นทางในการสัญจรและคมนาคมขนส่งสินค้าทางการเกษตรเข้าสู่ตลาดเป็นจำนวนมาก แต่เนื่องจากสภาพผิวจราจรเดิมเป็นถนนลูกรัง ส่งผลให้เกิดความยากลำบากในการสัญจรและการขนส่งผลผลิตทางการเกษตรเกิดความล่าช้า ทช. จึงได้ดำเนินการก่อสร้างถนนทางหลวงชนบทสาย กส.2062 แยกทางหลวงแผ่นดินหมายเลข 227 - เขื่อนลำปาว อำเภอเมือง จังหวัดกาฬสินธุ์ เพื่อปรับปรุงเส้นทางให้ประชาชนใช้สัญจรได้อย่างสะดวกปลอดภัยมากยิ่งขึ้น เกษตรกรในพื้นที่สามารถขนส่งผลผลิตได้อย่างรวดเร็วและลดความเสียหายของสินค้าระหว่างการขนส่ง
การก่อสร้างถนนทางหลวงชนบทสาย กส.2062 แยกทางหลวงแผ่นดินหมายเลข 227 - เขื่อนลำปาว อำเภอเมือง จังหวัดกาฬสินธุ์ เป็นถนนชนิดแอสฟัลท์ติกคอนกรีต ความกว้าง 6 เมตร ไหล่ทางข้างละ 1 เมตร แบ่งเป็น 2 ช่วง ได้แก่ ช่วงที่ 1 บริเวณ กม. ที่ 6+530 - 14+946 ระยะทาง 8.416 กิโลเมตร   และช่วงที่ 2 บริเวณ กม. ที่ 16+421 - 22+700 ระยะทาง 6.279 กิโลเมตร รวมระยะทางตลอดโครงการ 14.695 กิโลเมตร พร้อมก่อสร้างสะพานคอนกรีตเสริมเหล็ก จำนวน 1 แห่ง ติดตั้งระบบไฟฟ้าแสงสว่างบริเวณชุมชน รวมถึงติดตั้งอุปกรณ์อำนวยความปลอดภัยและเครื่องหมายจราจรตลอดสายทาง โดยใช้งบประมาณทั้งสิ้น 109,109,000 บาท ปัจจุบันเส้นทางดังกล่าวได้ดำเนินการก่อสร้างแล้วเสร็จและเปิดให้ประชาชนใช้สัญจรได้อย่างสะดวกปลอดภัยเป็นที่เรียบร้อยแล้ว
วันศุกร์ที่ 28 มกราคม 2565
โฆษกรัฐบาล เผย “นายกฯ” สั่งการ กทม. เร่งติดตั้งไฟจราจรข้ามทางม้าลาย พร้อมให้นำนวัตกรรม “ไฟจราจรอัจฉริยะ” มาใช้งาน เพิ่มความปลอดภัยให้กับประชาชนมากขึ้น
โฆษกรัฐบาล เผย “นายกฯ” สั่งการ กทม. เร่งติดตั้งไฟจราจรข้ามทางม้าลาย พร้อมให้นำนวัตกรรม “ไฟจราจรอัจฉริยะ” มาใช้งาน เพิ่มความปลอดภัยให้กับประชาชนมากขึ้น
วันที่ 28 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยต่อความปลอดภัยของผู้ใช้ทางม้าลาย สั่งกำชับให้กรุงเทพมหานครดำเนินการติดตั้งไฟจราจรข้ามทางม้าลาย เพิ่มความปลอดภัยให้กับประชาชนมากขึ้น ให้เร่งดำเนินการโดยเฉพาะทางม้าลายในจุดเสี่ยง แก้ไขปัญหาลดอุบัติเหตุ พร้อมพิจารณานำนวัตกรรม “ไฟจราจรอัจฉริยะ” (Smart Traffic Light) ปิด/เปิดไฟเขียวให้คนข้ามทางม้าลายโดยอัตโนมัติ มาใช้งาน ลดปัญหาสัญญาณไฟจราจรข้ามทางม้าลายแบบเดิม ที่ประชาชนผู้ใช้ทางม้าลายต้องเสียเวลายืนรอข้ามถนนหลายนาที
โฆษกประจำสำนักนายกรัฐมนตรี ยังกล่าวว่า นายกรัฐมนตรียังฝากความห่วงใยไปถึงผู้ใช้รถใช้ถนนทุกคน ให้พึงระลึกอยู่เสมอถึงความปลอดภัย มีน้ำใจต่อเพื่อนร่วมทางและผู้ใช้ถนน ความปลอดภัยเป็นสิ่งสำคัญต่อการใช้รถใช้ถนน นอกเหนือจากการเคารพกฎจราจรแล้ว คนใช้รถใช้ถนนจะต้องไม่ประมาทด้วย พร้อมให้ถอดบทเรียนกรณีอุบัติเหตุที่เกิดขึ้นล่าสุด เพื่อลดความสูญเสียชีวิตและทรัพย์สินจากภัยบนท้องถนนด้วย
วันพุธที่ 17 พฤศจิกายน 2564
ธ.ก.ส. หนุนชุมชนไม้มีค่า สร้างรายได้จากการกักเก็บก๊าซเรือนกระจก
ธ.ก.ส. หนุนชุมชนไม้มีค่าเข้าร่วมกิจกรรมลดก๊าซเรือนกระจก (Low Emission Support Scheme: LESS) โดยเติมองค์ความรู้ในการกักเก็บคาร์บอนเพื่อนำไปขาย สร้างผลตอบแทนจากการดูแลสิ่งแวดล้อม เบื้องต้นมีชุมชนที่เข้าร่วมโครงการแล้ว 45 ชุมชน จำนวนต้นไม้กว่า 8 แสนต้น
ธ.ก.ส. หนุนชุมชนไม้มีค่าเข้าร่วมกิจกรรมลดก๊าซเรือนกระจก (Low Emission Support Scheme: LESS) โดยเติมองค์ความรู้ในการกักเก็บคาร์บอนเพื่อนำไปขาย สร้างผลตอบแทนจากการดูแลสิ่งแวดล้อม เบื้องต้นมีชุมชนที่เข้าร่วมโครงการแล้ว 45 ชุมชน จำนวนต้นไม้กว่า 8 แสนต้น ช่วยดูดซับปริมาณคาร์บอน 279,000 ตันคาร์บอน และช่วยสร้างรายได้จากการกักเก็บคาร์บอนแล้วกว่า 1.8 ล้านบาท พร้อมจูงใจให้ชุมชนปลูกต้นไม้ด้วยการเติมทุนผ่านสินเชื่อรักษ์ป่าไม้ ไทยยั่งยืน วงเงินรวม 20,000 ล้านบาท
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มุ่งส่งเสริมการพัฒนาชุมชนควบคู่กับการดูแลรักษาสิ่งแวดล้อม ที่สอดคล้องกับนโยบายของรัฐบาลในการแก้ไขปัญหาการเปลี่ยนแปลงสภาพภูมิอากาศ เพื่อช่วยลดมลภาวะทางอากาศ ลดปัญหาความแห้งแล้ง ป้องกันน้ำท่วมน้ำหลาก รวมทั้งการเพิ่มความหลากหลายทางชีวภาพ ซึ่งจะส่งผลต่อความสมบูรณ์ของดินและสภาพแวดล้อมที่ดีของประเทศ โดย ธ.ก.ส. ได้ร่วมกับองค์การบริหารจัดการก๊าซเรือนกระจก (อบก.) และคณะวนศาสตร์ มหาวิทยาลัยเกษตรศาสตร์ เติมเต็มองค์ความรู้ให้ชุมชนเกี่ยวกับการประเมินมูลค่าการกักเก็บคาร์บอน ตามโครงการสนับสนุนกิจกรรมลดก๊าซเรือนกระจก (Low Emission Support Scheme : LESS) และมอบใบประกาศเกียรติคุณให้กับชุมชนที่ดำเนินการตามมาตรฐาน และแปลงมูลค่าการกักเก็บก๊าซเรือนกระจกเป็นรายได้คืนสู่ชุมชน โดยที่ผ่านมา ธ.ก.ส. ได้สนับสนุนเงินให้ชุมชน ตันคาร์บอนละ 100 บาท ไม่เกินชุมชนละ 50,000 บาท ซึ่งปัจจุบันมีชุมชนที่เข้าร่วมโครงการแล้วจำนวน 45 ชุมชน จำนวนต้นไม้ 880,791 ต้น คิดเป็นปริมาณการกักเก็บคาร์บอน 279,644.732 ตันคาร์บอน โดย ธ.ก.ส. มอบเงินสนับสนุน ไปแล้ว 1,860,800 บาท พร้อมตั้งเป้าหมายส่งเสริมสนับสนุนให้ชุมชนไม้มีค่าเข้าร่วมโครงการ 77 ชุมชนภายในปี 2564
นอกจากนี้ ธ.ก.ส. และ อบก. ยังร่วมมือยกระดับชุมชนไม้มีค่าสู่โครงการลดก๊าซเรือนกระจกภาคสมัครใจตามมาตรฐานของประเทศไทย (Thailand Voluntary Emission Reduction Program: T-VER) เพื่อต่อยอดสู่การขายคาร์บอนเครดิต ปัจจุบันมีชุมชนที่ขึ้นทะเบียน T-VER เพื่อเตรียมพร้อมสู่ตลาดคาร์บอน จำนวน 2 ชุมชน ได้แก่ ธนาคารต้นไม้บ้านลี่ และธนาคารต้นไม้บ้านแดง จังหวัดขอนแก่น ซึ่งคาดว่าจะผลิตคาร์บอนเครดิตได้จำนวน 3,025 ตันคาร์บอนไดออกไซด์ตลอดระยะเวลาโครงการ
นายธนารัตน์กล่าวอีกว่า เพื่อจูงใจให้เกษตรกรและชุมชนใช้พื้นที่ที่มีให้เกิดประโยชน์สูงสุด สามารถสร้างรายได้และออมผ่านการปลูกต้นไม้ ธ.ก.ส. ได้สนับสนุนกิจกรรมการปลูกไม้มีค่าผ่านโครงการสินเชื่อ รักษ์ป่าไม้ ไทยยั่งยืน (Go Green : Forest Credit) เพื่อเป็นค่าใช้จ่ายหรือค่าลงทุนในการขยายหรือสร้างอาชีพเสริม การปรับเปลี่ยนอาชีพ เพื่อสร้างรายได้จากการปลูกไม้เศรษฐกิจ เพาะพันธุ์ไม้หรือเมล็ดพันธุ์เพื่อจำหน่าย/ผลิตไม้ล้อม บริการจัดเตรียมพื้นที่ปลูก และบริการตัดสางต้นไม้ เป็นต้น วงเงินรวม 20,000 ล้านบาท โดยปัจจุบันมีเกษตรกร กลุ่มวิสาหกิจชุมชน สนใจใช้บริการสินเชื่อแล้วจำนวน 483 ราย เป็นเงิน 103 ล้านบาท.
วันอังคารที่ 3 สิงหาคม 2564
วธ.ร่วมกับจุฬาลงกรณ์ฯ เปิดเวทีเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ” ผ่านระบบ Zoom
วธ.ร่วมกับจุฬาลงกรณ์ฯ เปิดเวทีเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ” ผ่านระบบ Zoom เปิดมิติใหม่ให้ผู้เรียน ผู้วิจัยต่างชาติ ศึกษาภาษา และวัฒนธรรมไทยที่งดงาม ได้รับการยอมรับระดับนานาประเทศ
นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ” ผ่านระบบประชุมทางไกลออนไลน์ (Zoom) เมื่อเร็วๆนี้ มี รศ.ดร.สุรเดช โชติอุดมพันธ์ คณบดีคณะอักษรศาสตร์ จุฬาลงกรณ์มหาวิทยาลัย วิทยากรผู้ทรงคุณวุฒิที่เป็นปูชะนียาจารย์ของการเรียนการสอนและการวิจัยเกี่ยวกับภาษาไทย ทั้งในและต่างประเทศ ผู้ที่สนใจเข้าร่วม โดยโครงการดังกล่าว เป็นกิจกรรมที่จัดร่วมกันระหว่างกระทรวงวัฒนธรรม (วธ.) กับคณะอักษรศาสตร์ จุฬาลงกรณ์มหาวิทยาลัย เนื่องในวันภาษาไทยแห่งชาติ พุทธศักราช ๒๕๖๔ เพื่อให้สาธารณชนเห็นคุณค่าของภาษาและวัฒนธรรมไทย ซึ่งสอดคล้องกับนโยบายของ วธ. ที่สนับสนุนให้สถาบันการศึกษาจัดกิจกรรมต่างๆ เพื่อสร้างความตระหนักรู้เกี่ยวกับความสำคัญและคุณค่าของภาษาไทย เนื่องในวันภาษาไทยแห่งชาติเป็นประจำทุกปี
ปลัดวธ. กล่าวว่า โครงการเสวนา “ภาษาไทยในโลกกว้าง : การเรียนการสอน และการวิจัยภาษาไทยในบริบทนานาชาติ” สะท้อนให้เห็นมิติใหม่ของการเรียนการสอนภาษาไทยและการวิจัยเกี่ยวกับภาษาไทยที่ไม่ได้จำกัดเฉพาะผู้เรียนหรือผู้วิจัยที่เป็นคนไทยในประเทศไทย หากแต่เปิดโอกาสให้ผู้เรียนหรือผู้วิจัยต่างชาติที่สนใจศึกษาภาษาและวัฒนธรรมไทยเห็นแนวทางของความเจริญงอกงามของภาษาไทยในนานาประเทศ นับเป็นความภาคภูมิใจที่สะท้อนให้เห็นว่าภาษาไทยมีความงดงาม มีเอกลักษณ์ความเป็นไทย ทั้งในฐานะที่เป็นภาษาประจำชาติ และในฐานะที่เป็นภาษาเพื่อการสื่อสารของคนในชาติ และในอีกหลายๆ ชาติ ขอขอบคุณคณะอักษรศาสตร์ จุฬาลงกรณ์มหาวิทยาลัย วิทยากรผู้ทรงคุณวุฒิที่เป็นปูชนียาจารย์ ของการเรียนการสอนและการวิจัยเกี่ยวกับภาษาไทย และผู้เข้าร่วมการเสวนา ที่ได้ร่วมกันสร้างความตระหนักรู้ในคุณค่าและบทบาทของภาษาไทยในบริบทสังคมร่วมสมัยของการเรียนการสอนภาษาไทยและการวิจัยเกี่ยวกับภาษาไทยได้อย่างถูกต้องตามหลักวิชาการ
ทั้งนี้ ได้มีวิทยากรเข้าร่วมการเสวนา ซึ่งเป็นปูชนียาจารย์ของการเรียนการสอนและการวิจัยเกี่ยวกับภาษาไทยในแต่ละประเทศ อาทิ Professor Robert J. Bickner เป็นศาสตราจารย์ที่มีประสบการณ์การสอนภาษาไทย ณ มหาวิทยาลัย Wisconsin-Madison , Professor Bo Wenze ปัจจุบันสอนภาษาไทย ณ มหาวิทยาลัยปักกิ่ง ประเทศสาธารณรัฐประชาชนจีน ,ศาสตราจารย์มารศรี มิยาโมโต ปัจจุบันสอนภาษาไทย ณ มหาวิทยาลัยโอซากา ประเทศญี่ปุ่น และ Associate Professor Kyung-Eun Park ปัจจุบันสอนภาษาไทย ณ มหาวิทยาลัยฮันกุกภาษาและกิจการต่างประเทศ ประเทศสาธารณรัฐเกาหลี เป็นต้น
วันอังคารที่ 12 ตุลาคม 2564
ครม. ช่วยกลุ่มคนขับรถแท็กซี่/วินมอเตอร์ไซค์รับจ้างในพื้นที่ควบคุมสูงสุดและเข้มงวด ใน 29 จังหวัด อนุมัติกรอบวงเงิน 166.94 ล้านบาท เร่งจ่ายเยียวยาภายในเดือนพฤศิกายน  นี้
ครม. ช่วยกลุ่มคนขับรถแท็กซี่/วินมอเตอร์ไซค์รับจ้างในพื้นที่ควบคุมสูงสุดและเข้มงวด ใน 29 จังหวัดด อนุมัติกรอบวงเงิน 166.94 ล้านบาท เร่งจ่ายเยียวยาภายในเดือนพฤศิกายน  นี้
วันนี้ 12 ต.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผย คณะรัฐมนตรีมีมติเห็นชอบโครงการช่วยเหลือกลุ่มอาชีพผู้ขับรถยนต์รับจ้าง (รถแท็กซี่) และรถจักรยานยนต์สาธารณะที่มีอายุเกิน 65 ปี ที่อยู่ในกลุ่มแรงงานนอกระบบและไม่เป็นผู้ประกันตนตามมาตรา 33 มาตรา 39 และมาตรา 40 ในพื้นที่ควบคุมสูงสุดและเข้มงวด 29 จังหวัด แบ่งเป็น ผู้ขับรถยนต์รับจ้าง (รถแท็กซี่) 12,918 คน และผู้ขับรถจักรยานยนต์สาธารณะ 3,776 คน รวม 16,694 คน โดยจะสนับสนุนเงินช่วยเหลือค่าครองชีพ คนละ 5,000 บาทต่อเดือน ภายใต้กรอบวงเงิน 166.94 ล้านบาท ทั้งนี้ สำหรับกลุ่มเป้าหมายที่อยู่ในพื้นที่ควบคุมสูงสุดและเข้มงวด 13 จังหวัด สนับสนุนเงินช่วยเหลือค่าครองชีพเป็นระยะเวลา 2 เดือน ส่วนพื้นที่ควบคุมสูงสุดและเข้มงวด 16 จังหวัดเพิ่มเติม สนับสนุนเงินช่วยเหลือค่าครองชีพระยะเวลา 1 เดือน
โฆษกประจำสำนักนายกรัฐมนตรี กล่าวเพิ่มเติมถึงวิธีการลงทะเบียนร่วมโครงการฯ ว่า กรมการขนส่งทางบกจะเปิดให้มีการลงทะเบียนตามหลักเกณฑ์ของโครงการฯ และดำเนินการตรวจสอบข้อมูลผู้ประกอบอาชีพขับรถยนต์รับจ้าง (รถแท็กซี่) และรถจักรยานยนต์สาธารณะ ที่มีอายุเกิน 65 ปี จากฐานข้อมูลใบอนุญาตขับรถยนต์สาธารณะ (รถแท็กซี่) และใบอนุญาตขับ รถจักรยานยนต์สาธารณะ สำหรับกลุ่มผู้ขับรถแท็กซี่เช่าที่ไม่สามารถตรวจสอบพื้นที่ให้บริการได้ จะต้องทำการตรวจสอบยืนยันตัวตนก่อน เช่น ให้นิติบุคคลรถเช่า/สหกรณ์แท็กซี่เป็นผู้รับรอง เป็นต้น ซึ่งกรมการขนส่งทางบกจะจ่ายเงินด้วยวิธีการโอนผ่านบัญชีพร้อมเพย์ (Promptpay) เฉพาะการผูกบัญชีกับเลขบัตรประจำตัวประชาชน หรือตามวิธีการอื่นที่กรมการขนส่งทางบกกำหนด คาดว่าจะจ่ายเงินรอบแรกระหว่างวันที่ 8 – 12 พฤศจิกายน และจ่ายเงินรอบที่ 2 ระหว่างวันที่ 22 – 26 พฤศจิกายน
“โครงการฯ ดังกล่าวจะช่วยรักษาคุณภาพชีวิตของกลุ่มผู้ประกอบอาชีพขับรถยนต์รับจ้างและรถจักรยานยนต์สาธารณะ ในช่วงสถานการณ์การแพร่ระบาดของโรคโควิด-19 พร้อมทั้งเป็นการช่วยกระตุ้นระบบเศรษฐกิจในภาพรวมของประเทศ เนื่องจากระบบการขนส่งสาธารณะเป็นปัจจัยสำคัญในการขับเคลื่อนให้เกิดกิจกรรมต่าง ๆ เพื่อเป็นการรักษาไว้ซึ่งระบบนิเวศน์ธุรกิจด้านการขนส่งด้วยรถสาธารณะ ที่จะส่งผลให้ประชาชนยังคงได้ใช้บริการรถสาธารณะที่มีคุณภาพ มีความครอบคลุมในพื้นที่อย่างปลอดภัยต่อไป” นายธนกรฯ กล่าว
........................
กลุ่มประชาสัมพันธ์และเผยแพร่ สำนักโฆษก
วันอังคารที่ 16 สิงหาคม 2565
ครม.เห็นชอบขยายระยะเวลาอนุมัติวงเงินโครงการสินเชื่อ EXIM Biz Transformation Loan จากเดิมสิ้นสุดวันที่ 31 กรกฎาคม 2565 เป็นสิ้นสุดวันที่ 30 มิถุนายน 2566
ครม.เห็นชอบขยายระยะเวลาอนุมัติวงเงินโครงการสินเชื่อ EXIM Biz Transformation Loan จากเดิมสิ้นสุดวันที่ 31 กรกฎาคม 2565 เป็นสิ้นสุดวันที่ 30 มิถุนายน 2566 ปัจจุบันมีสินเชื่อที่อยู่ระหว่างการพิจารณาอนุมัติอีก 3,049 ล้านบาท จากกรอบวงเงินรวม 5,000 ล้านบาท
วันที่ 16 สิงหาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบขยายระยะเวลาอนุมัติวงเงินโครงการสินเชื่อ EXIM Biz Transformation Loan ของธนาคารเพื่อการส่งออกและนำเข้าแห่งประเทศไทย(ธสน.) จากเดิมสิ้นสุดวันที่ 31 กรกฎาคม 2565 เป็นสิ้นสุดวันที่ 30 มิถุนายน 2566 ซึ่งจะช่วยให้สามารถดำเนินการส่งเสริมผู้ประกอบการและให้บริการสินเชื่อได้ตามเป้าหมายภายในกรอบวงเงิน 5,000 ล้านบาท ซึ่งปัจจุบันมีสินเชื่อที่อยู่ระหว่างการพิจารณาอนุมัติอีกประมาณ 3,049 ล้านบาท และยังเป็นการเสริมสภาพคล่องให้กับผู้ประกอบการในการประกอบธุรกิจ และพัฒนาศักยภาพการผลิตในภาคการส่งออกของประเทศไทย
สำหรับโครงการสินเชื่อ EXIM Biz Transformation Loan มีวัตถุประสงค์ เพื่อช่วยเหลือผู้ประกอบการที่ได้รับผลกระทบจากโควิด-19 และต้องการปรับปรุงเครื่องจักรหรือลงทุนในเครื่องจักรใหม่ และเพิ่มประสิทธิภาพกระบวนการผลิตให้แก่ผู้ประกอบการที่เริ่มฟื้นตัวให้กลับมาประกอบธุรกิจได้อย่างต่อเนื่อง ด้วยต้นทุนอัตราดอกเบี้ยที่สามารถแข่งขันกับตลาดโลกได้ โดยวงเงินอนุมัติสินเชื่อสูงสุดต่อรายไม่เกิน 100 ล้านบาทระยะเวลาการให้กู้ยืม ไม่เกิน 7 ปี อัตราดอกเบี้ยปีที่ 1-2 อัตราดอกเบี้ยคงที่ร้อยละ 2, ปีที่ 3-5 อัตราดอกเบี้ย Prime Rate ลบร้อยละ 2 และ ปีที่ 6-7 อัตราดอกเบี้ย Prime Rate     ทั้งนี้มีกลุ่มเป้าหมาย เป็นผู้ประกอบการทุกขนาดธุรกิจ(S/M/L) ที่อยู่ในทุกกลุ่มอุตสาหกรรม โดยเน้นอุตสาหกรรมเป้าหมายใหม่(S-Curve) และอุตสาหกรรมที่เกี่ยวข้องที่ได้รับผลกระทบจากโควิด -19 เช่น อุตสาหกรรมอาหารและเกษตรแปรรูป อุตสาหกรรมยานยนต์สมัยใหม่ อุตสาหกรรมอิเล็กทรอนิกส์อัจฉริยะ อุตสาหกรรมการเกษตรและเทคโนโลยีชีวภาพ และอุตสาหกรรมอนาคต ได้แก่ หุ่นยนต์เพื่ออุตสาหกรรม(Robotics) อุตสาหกรรมเชื้อเพลิงชีวภาพและเคมีชีวภาพ อุตสาหกรรมดิจิทัล และอุตสาหกรรมแพทย์ครบวงจร (Medical Hub)
โดยผลการดำเนินงาน EXIM Bizฯ ณ วันที่ 12 กรกฎาคม 2565 ธสน.ได้อนุมัติสินเชื่อไปแล้วจำนวน 55 ราย เป็นจำนวนเงิน 1,583 ล้านบาท และ ณ สิ้นเดือนพฤษภาคม 2565 มียอดเบิกใช้วงเงินจำนวน 15 ราย จำนวนเงิน 299 ล้านบาท และอยู่ระหว่างการพิจารณาอนุมัติสินเชื่ออีกจำนวน 3,049 ล้านบาท
วันพุธที่ 11 พฤษภาคม 2565
PM departs for U.S. to attend 2nd ASEAN-U.S. Special Summit
PM departs for U.S. to attend 2nd ASEAN-U.S. Special Summit
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha departed for Washington D.C., United States of America on May 11, 2022, at 0700hrs, to attend the 2nd ASEAN-U.S. Special Summit. The Prime Minister’s visit is upon an invitation of U.S. President Joe Biden to leaders of ASEAN member countries, following several rounds of negotiations over the dates for the summit.
At the 2nd ASEAN-U.S. Special Summit, ASEAN and the United States are set to convene a Special Summit to celebrate 45 years of the ASEAN-U.S. Dialogue Relations, and discuss ways and means to intensify cooperation in various areas.
The Prime Minister’s delegation includes Deputy Prime Minister and Minister of Foreign Affairs Don Pramudwinai, and Deputy Prime Minister and Minister of Energy Supattanapong Punmeechaow.
The Prime Minister will also meet leaders of other ASEAN nations, and the U.S. leader and high-level officials to discuss cooperation on post-pandemic recovery and the region’s sustainable growth, as well as the U.S.’s constructive role in the region.
His schedule for May 12, 2022 includes attending luncheon hosted by U.S. Speaker of the House in honor of the ASEAN leaders, meeting with U.S. businessmen at the United States Department of Commerce, and attending dinner reception hosted by the U.S. President at the White House.
วันพุธที่ 4 สิงหาคม 2564
สธ. เผยบุคลากรทางการแพทย์ปฏิบัติงานใกล้ชิดผู้ป่วยโควิด 19 มีกรมธรรม์คุ้มครอง 223,872 กรมธรรม์
รองนายกรัฐมนตรีและรัฐมนตรีว่าการกระทรวงสาธารณสุข เผยจัดทำกรมธรรม์ประกันภัยเพื่อคุ้มครองบุคลากรทางการแพทย์ที่ปฏิบัติงานใกล้ชิดผู้ติดเชื้อโควิด 19 ในสังกัดกระทรวงสาธารณสุข 223,872 กรมธรรม์  ได้รับความคุ้มครองแล้ว 171 ราย
รองนายกรัฐมนตรีและรัฐมนตรีว่าการกระทรวงสาธารณสุข เผยจัดทำกรมธรรม์ประกันภัยเพื่อคุ้มครองบุคลากรทางการแพทย์ที่ปฏิบัติงานใกล้ชิดผู้ติดเชื้อโควิด 19 ในสังกัดกระทรวงสาธารณสุข 223,872 กรมธรรม์ ได้รับความคุ้มครองแล้ว 171 ราย พร้อมสนับสนุนทุกด้านให้ผู้ปฏิบัติงานมีความปลอดภัย
วันนี้ (4 สิงหาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า รัฐบาลมีความห่วงใยบุคลากรทางการแพทย์ทั่วประเทศที่ทุ่มเทเสียสละในการดูแลรักษาผู้ป่วย ป้องกันและควบคุมโรคโควิด 19 ถือว่ามีความเสี่ยงสูงที่จะติดเชื้อได้ ดังนั้น รัฐบาลและสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) จึงร่วมกับบริษัทประกันภัยต่างๆ จัดทำกรมธรรม์ประกันภัยเพื่อคุ้มครองบุคลากรทางการแพทย์ของภาครัฐและเจ้าหน้าที่ที่ปฏิบัติงานใกล้ชิดผู้ติดเชื้อโควิด 19 จำนวน 250,120 กรมธรรม์ แบ่งเป็นบุคลากรทางการแพทย์สังกัดกระทรวงสาธารณสุข 223,872 กรมธรรม์ และนอกสังกัดกระทรวงสาธารณสุข ได้แก่ สำนักอนามัย สำนักการแพทย์ กทม., โรงพยาบาลภูมิพล, สำนักงานตำรวจแห่งชาติ, โรงเรียนแพทย์, กองทัพเรือ และกรมแพทย์ทหารบก รวม 26,248 กรมธรรม์
ทั้งนี้ กระทรวงสาธารณสุขได้จัดอุปกรณ์ต่างๆ เพื่อสนับสนุนการปฏิบัติงานของบุคลากรทางการแพทย์เพื่อป้องกันการติดเชื้อ แต่ยังมีบุคลากรทางการแพทย์ส่วนหนึ่งที่เกิดการติดเชื้อขึ้น โดยได้รับการดูแลรักษาอย่างเต็มที่ รวมถึงได้รับความคุ้มครองจากกรมธรรม์ประกันภัยจากโควิด 19 แล้วจำนวน 171 ราย ใน 3 กรมธรรม์ ซึ่งมีรายละเอียดดังนี้ 1.กรมธรรม์ประกันภัย คุ้มครองการเสียชีวิตจากโรคโควิด 19 จำนวนเงินความคุ้มครอง 1 ล้านบาทต่อราย ระยะเวลาคุ้มครอง 2 เดือนนับตั้งแต่วันที่แจ้งรายชื่อ 2.กรมธรรม์ประกันภัยคุ้มครองภาวะโคม่าจากโรคโควิด 19 จำนวนเงินความคุ้มครอง 1 ล้านบาทต่อราย ระยะเวลาคุ้มครอง 6 เดือนนับตั้งแต่วันที่แจ้งรายชื่อ และ 3.กรมธรรม์ประกันภัยคุ้มครองการเจ็บป่วยด้วยโรคโควิด 19 จำนวนเงินความคุ้มครอง 1 หมื่นบาทต่อราย และคุ้มครองการประกันภัยอุบัติเหตุ 1 หมื่นบาทต่อราย ระยะเวลาคุ้มครอง 6 เดือนนับตั้งแต่วันที่แจ้งรายชื่อ
“ขอขอบคุณบุคลากรทางการแพทย์ทุกคนที่ทุ่มเทดูแลประชาชนในสถานการณ์โรคโควิด 19 อย่างเต็มที่ ซึ่งขณะนี้ยังมีการระบาดอย่างต่อเนื่อง โดยกระทรวงสาธารณสุขพร้อมสนับสนุนในทุกด้าน เพื่อให้บุคลากรทางการแพทย์มีขวัญและกำลังใจในการต่อสู้กับโรคโควิด 19 อย่างปลอดภัย” นายอนุทินกล่าว
*************************************** 4 สิงหาคม 2564
วันอาทิตย์ที่ 31 กรกฎาคม 2565
ดีอีเอส เตือนแม่ค้าออนไลน์ระวังสลิปปลอม แนะเช็คยอดโอนก่อนส่งสินค้า
ดีอีเอส เตือนแม่ค้าออนไลน์ระวังสลิปปลอม แนะเช็คยอดโอนก่อนส่งสินค้า
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากกรณีที่มีข่าวการแจ้งเตือนพ่อค้าแม่ค้าระวังภัยออนไลน์จากลูกค้าใช้สลิปบัญชีธนาคารปลอมแจ้งว่าชำระเงินแล้วหลอกให้ส่งของโดยไม่ได้โอนเงินจริงและพบมีคนทำโปรแกรมสร้างสลิปปลอมมาขายโดยสามารถกรอกชื่อผู้รับผู้โอนเป็นใครก็ได้ตัวเลขเท่าใดโอนวันไหนเวลาไหนแล้วสร้างภาพสลิปออกมาจึงขอแจ้งเตือนให้พ่อค้าแม่ค้าระมัดระวังควรสังเกตสลิปก่อนที่จะส่งของให้ลูกค้าตรวจสอบยอดเงินโอนในมือถือก่อนว่ามียอดเงินเข้ามาแล้วจริงๆก่อนส่งมอบสินค้า ทั้งนี้โดยทั่วไปการทำธุรกรรมโอนเงินผ่านแอปพลิเคชันของธนาคารในแต่ละครั้งธนาคารจะมีการบันทึกสลิปการทำธุรกรรมที่มีระบุรายละเอียดในการโอนเงินคือ ชื่อผู้รับ/ผู้ส่ง,วันเดือนปีเวลาที่ทำรายการ,จำนวนเงิน,QR Codeเพื่อเป็นหลักฐานในการตรวจสอบในกรณีที่เกิดข้อผิดพลาดหรือมีปัญหาในการทำธุรกรรม
“ในกรณีสลิปปลอมมิจฉาชีพอาจจะใช้ช่องโหว่ของภาพสลิปมาดัดแปลงทำซ้ำเพื่อให้พ่อค้าแม่ค้าที่ไม่ได้ทันสังเกตเห็นภาพสลิปโอนเงินปลอมที่มิจฉาชีพแสดงหรือส่งไลน์ไปเป็นหลักฐานให้กับร้านค้าต่างๆโดยไม่จำเป็นต้องใช้โปรแกรมปลอมสลิปเพราะสามารถใช้แอปแต่งรูปภาพบนสมาร์ทโฟนทำได้เลย”สำหรับวิธีการตรวจสอบสลิปปลอมมีดังนี้
1.สังเกตภาพของสลิปโอนเงินว่าตัวหนังสือและตัวเลขต่างๆมีความสม่ำเสมออักษรเป็นชนิดเดียวกันหรือไม่สลิปปลอมส่วนใหญ่ตัวหนังสือบนสลิปเช่นเวลาวันที่จำนวนเงินชื่อบัญชีผู้รับโอนถ้าสังเกตดีๆจะเห็นว่าตัวหนังสือบนสลิปจะมีความหนา-บางไม่เท่ากันหรืออาจจะเป็นตัวหนังสือคนละประเภทกันและตรวจสอบยอดเงินชื่อบัญชีของผู้รับโอนด้วยว่าเป็นบัญชีของเราหรือไม่ยอดเงินถูกต้องหรือไม่ถ้าเข้าข่ายลักษณะนี้โอกาสเป็นสลิปปลอมสูงมาก
2.สแกนQR Codeบนสลิปโอนเงินที่ต้องการตรวจสอบทั้งนี้สลิปโอนเงินจากแอปพลิเคชันของธนาคารต่างๆจะมีQR Codeให้เราสามารถตรวจสอบสลิปปลอมได้ทำได้โดยเข้าไปที่แอปของธนาคารที่เรารับโอนจากนั้นกด“สแกนQR Code”ใช้กล้องโทรศัพท์สแกนQR Codeบนสลิปโอนเงินของลูกค้าหรือถ้ามีรูปสลิปโอนเงินอยู่ในโทรศัพท์อยู่แล้วสามารถเลือกรูปสลิปที่อยู่ในอัลบั้มภาพที่เราsaveมาตรวจสอบได้เลยระบบก็จะตรวจสอบให้เราได้เห็นว่ายอดเงินที่โอนเข้ามาตรงกับสลิปหรือไม่หากยอดเงินไม่ตรงหรือว่าไม่สามารถตรวจสอบได้เป็นไปได้ว่าลูกค้าอาจส่งสลิปปลอมให้แทน
3.ใช้บริการแจ้งเตือนของธนาคารซึ่งวิธีนี้อาจไม่ใช่วิธีการตรวจสลิปปลอมได้โดยตรงก็ตามแต่การใช้ประโยชน์จากบริการแจ้งเตือนของธนาคารทำให้เราสามารถรับการแจ้งเตือนยอดเงินเข้า-ออกจากบัญชีของธนาคารเพื่อตรวจสอบยอดโอนของลูกค้าว่าโอนเงินเข้ามาจริงหรือเปล่าตรงตามยอดที่ตกลงกันไว้หรือไม่โดยเปรียบเทียบกับสลิปโอนเงินที่ลูกค้าส่งมา4.ใช้ระบบจัดการร้านค้าที่มีฟังก์ชันตรวจสอบสลิปการโอนเงินอัตโนมัติกรณีที่ร้านค้าออนไลน์มียอดการสั่งซื้อเป็นจำนวนมากและมีการโอนเงินเข้าหลายรายการสามารถเลือกใช้ระบบจัดการร้านค้าที่มีระบบตรวจสอบสลิปและยอดเงินเข้าอัตโนมัติเพื่อช่วยให้ร้านค้าประหยัดเวลาและลดขั้นตอนการตรวจสอบสลิปปลอม
“หากส่งสินค้าไปแล้วพบว่าเป็นสลิปปลอมหากเกิดเหตุแล้วให้รีบแจ้งความออนไลน์ www.thaipoliceonline.comเพื่อให้เจ้าหน้าที่ตำรวจประสานงานกับหน่วยงานที่เกี่ยวข้องเช่นบริษัทขนส่งต่างๆเพื่ออายัดการส่งของให้เร็วที่สุดก่อนเพื่อบรรเทาความเสียหายหากปล่อยเป็นระยะเวลานานจะทำให้ไม่สามารถติดตามเอาสินค้าคืนได้สงสัยสอบถามข้อมูลและแจ้งเบาะแสได้ที่สายด่วนของกระทรวงดิจิทัลฯ1212 (24ชม.),บช.สอท.โทร.1441 “นางสาวนพวรรณกล่าว
**************
วันศุกร์ที่ 18 มีนาคม 2565
กบข. เปิดหลักสูตรอบรมออนไลน์ร่วมกับ ตลท. มุ่งเสริมภูมิคุ้มกันทางการเงินให้สมาชิกบรรลุเป้าหมายเกษียณ
กบข.จับมือ ตลท. จัดโครงการส่งเสริมความรู้ทางการเงินฯ ต่อเนื่องเป็นครั้งที่ 2 มุ่งเสริมทักษะวางแผนการเงินเพื่อบรรลุเป้าหมายเกษียณของสมาชิก พร้อมเปิดหลักสูตรอบรมออนไลน์ เริ่ม 22 มี.ค. นี้
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่ากบข. และตลาดหลักทรัพย์แห่งประเทศไทย (ตลท.) ร่วมจัดทำ “โครงการส่งเสริมความรู้ทางการเงินแก่สมาชิก กบข.” ซึ่งเป็นความร่วมมือต่อเนื่องเป็นครั้งที่ 2 โดยมีวัตถุประสงค์เพื่อส่งเสริมความรู้และทักษะทางการเงินให้กับสมาชิก สร้างวินัยการออม ตลอดจนวางแผนการเงินเพื่อการเกษียณอายุอย่างมีคุณภาพ ผ่านทางเลือกการบริหารเงินออมของ กบข. และการลงทุนเพิ่มทางเลือกอื่นๆ ให้บรรลุเป้าหมายเกษียณที่สมาชิกต้องการโดยมีกำหนดจัดหลักสูตรอบรมให้ความรู้ทางการเงิน ผ่านระบบออนไลน์ตลอดปี 2565
สำหรับหลักสูตรแรก หัวข้อ “วางแผนภาษี สไตล์มนุษย์เงินออม” มีกำหนดบรรยายในวันที่ 22 มีนาคม 2565 เวลา 10.00-12.00 น. เพื่อเรียนรู้การคำนวณเงินได้บุคคลธรรมดา วางแผนภาษี และเทคนิคการบริหารภาษีเข้าใจง่าย โดยวิทยากรผู้ทรงคุณวุฒิจากตลาดหลักทรัพย์แห่งประเทศไทย (ตลท.) ซึ่งหัวข้อการอบรมนี้เป็นส่วนหนึ่งใน 4 หลักสูตรอบรมในปี 2565 ภายใต้โครงการฯดังนี้ 1. วางแผนภาษี สไตล์มนุษย์เงินออม 2. บริหารเงินหลังเกษียณ สไตล์วัยเก๋า 3. ครบเครื่องเรื่องพอร์ตลงทุน และ 4. ครบเครื่องเรื่องการออมและการลงทุน
สมาชิก กบข. ติดตามรายละเอียดหลักสูตรอบรมเพิ่มเติม หรือลงทะเบียนสำรองการเข้าร่วมหลักสูตรอบรม ผ่าน 2 ช่องทาง คือ 1. My GPF Application เมนู “ลงทะเบียนกิจกรรม” และ 2. เว็บไซต์ กบข. www.gpf.or.th เมนู “บริการสมาชิก” เลือก “ปฏิทินกิจกรรม” จำกัดสมาชิกเข้าร่วมอบรมเพียง 1,000 คนต่อหลักสูตร โดยไม่มีค่าใช้จ่ายสอบถามข้อมูลเพิ่มเติมได้ที่ GPF Contact Center โทร. 1179 Facebook กบข. หรือ Line กบข. @gpfcommunity
เกี่ยวกับ กบข. กองทุนบำเหน็จบำนาญข้าราชการ (กบข.) จัดตั้งขึ้นตาม พ.ร.บ. กองทุนบำเหน็จบำนาญข้าราชการ พ.ศ. 2539 เพื่อเป็นหลักประกันการจ่ายบำเหน็จบำนาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กำหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.14 ล้านล้านบาท (ข้อมูล ณ 28 ก.พ. 2565)
สอบถามข้อมูลเพิ่มเติมสำหรับสื่อมวลชน :
ฝ่ายประชาสัมพันธ์องค์กรและกิจกรรมองค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
วันพุธที่ 13 ตุลาคม 2564
คณะผู้บริหารฯ ดีอีเอส ร่วมวางพวงมาลา-ถวายบังคม เนื่องในวันคล้ายวันสวรรคต ร.9
คณะผู้บริหารฯ ดีอีเอส ร่วมวางพวงมาลา-ถวายบังคม เนื่องในวันคล้ายวันสวรรคต ร.9
เมื่อวันที่13ตุลาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานในพิธีวางพวงมาลาและถวายบังคมพระบรมฉายาลักษณ์ พระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร เนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร(รัชกาลที่9)โดยมีคณะผู้บริหารข้าราชการพนักงานเจ้าหน้าที่เข้าร่วมพิธีโดยพร้อมเพรียงกันณบริเวณลานกิจกรรมชั้น2 ศูนย์ราชการแจ้งวัฒนะอาคารBเพื่อแสดงความจงรักภักดีและน้อมรำลึกในพระมหากรุณาธิคุณอันหาสุดมิได้
***********
วันพุธที่ 29 มิถุนายน 2565
รมว.พม. ผุดไอเดียเป็นเจ้าภาพจัดงาน World Urban Forum (WUF) อาศัยพลังอาสาสมัคร หลังเข้าร่วมพิธีเปิด WUF ครั้งที่ 11 ณ ประเทศโปแลนด์
รมว.พม. ผุดไอเดียเป็นเจ้าภาพจัดงาน World Urban Forum (WUF) อาศัยพลังอาสาสมัคร หลังเข้าร่วมพิธีเปิด WUF ครั้งที่ 11 ณ ประเทศโปแลนด์
เมื่อวันที่ 27 มิถุนายน 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)นำคณะผู้แทนไทย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และ นายทวีพงษ์ วิชัยดิษฐ ผู้ว่าการการเคหะแห่งชาติ เข้าร่วมพิธีเปิดการประชุมที่อยู่อาศัยโลก (World Urban Forum) ครั้งที่ 11 (WUF 11) ซึ่งจัดขึ้นอย่างยิ่งใหญ่ ณ เมืองคาโตวิทเซ (Katowice) ประเทศโปแลนด์ เป็นการประชุมในรูปแบบผสม (Hybrid) และมีผู้ลงทะเบียนเข้าร่วมงานกว่า 25,000 คน จากทั่วโลก ทั้งนี้ การประชุมดังกล่าวมีวัตถุประสงค์เพื่อสร้างจิตสำนึกอย่างยั่งยืนเกี่ยวกับการขยายตัวของเมืองในหมู่ผู้มีส่วนได้ ส่วนเสีย และพัฒนาองค์ความรู้โดยรวมของการพัฒนาเมืองอย่างยั่งยืน โดยเน้นการประสานงานและความร่วมมือระหว่างภาคีเครือข่าย เพื่อสนับสนุนวาระใหม่แห่งการพัฒนาเมือง (New Urban Agenda: NUA)
นายจุติกล่าวชื่นชมการจัดการงานดังกล่าวและตอกย้ำถึงความพร้อมของไทยในการเป็นเจ้าภาพจัดการประชุมเอเปค (APEC) ด้านสตรี ของกระทรวง พม. ที่จะมีขึ้นในเดือนกันยายน 2565 โดยจะใช้อาสาสมัครเป็นพลังร่วมในการจัดงานดังกล่าว นอกจากนี้ ยังเล็งเห็นศักยภาพของไทยในการเป็นเจ้าภาพจัดการประชุมในระดับนานาชาติ และเสนอความคิดในการเป็นเจ้าภาพจัดงานที่อยู่อาศัยโลก (World Urban Forum - WUF) โดยความร่วมมือของหน่วยงานที่เกี่ยวข้องของไทย อันจะเป็นเวทีสำคัญที่ไทยสามารถนำเสนอความสำเร็จด้านที่อยู่อาศัยและการพัฒนาเมืองให้ได้รับการยอมรับในระดับโลกต่อไป
วันอังคารที่ 21 ธันวาคม 2564
ROAD SHOW งานมหกรรมสมุนไพรแห่งชาติ ครั้งที่ 18
เช้านี้ (21 ธันวาคม 2564) ที่ตึกสันติไมตรี ทำเนียบรัฐบาล พลเอก ประยุทธ์ จันทร์โอชา นายกรัฐมนตรี เยี่ยมชมบูธนิทรรศการงานมหกรรมสมุนไพรแห่งชาติ ครั้งที่ 18 โดยมี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข
เช้านี้ (21 ธันวาคม 2564) ที่ตึกสันติไมตรี ทำเนียบรัฐบาลพลเอก ประยุทธ์ จันทร์โอชา นายกรัฐมนตรี เยี่ยมชมบูธนิทรรศการงานมหกรรมสมุนไพรแห่งชาติ ครั้งที่ 18 โดยมี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข นายแพทย์ยงยศ ธรรมวุฒิ อธิบดีกรมการแพทย์แผนไทยและการแพทย์ทางเลือก และคณะผู้บริหาร ให้การต้อนรับ ซึ่งการจัดงานมหกรรมสมุนไพรแห่งชาติฯ ครั้งที่ 18 ภายใต้แนวคิด “กัญชานำไทย สมุนไพรสร้างชาติ” จะจัดขึ้นระหว่างวันที่ 22-26 ธันวาคม 2564 ที่รอยัล พารากอน ฮอลล์ ชั้น 5 ศูนย์การค้าสยามพารากอน กรุงเทพฯ
*****************
วันอังคารที่ 7 มิถุนายน 2565
ผลจัดงานประมูลบ้านมือสอง ธอส. ออนไลน์ 6.6 Mid Year Sale ขายได้ 212 รายการ มูลค่า 185 ล้านบาท
ธอส.รายงานผลการจัดงาน “6.6 Mid Year Sale ประมูลบ้านมือสอง ธอส. ออนไลน์” ผ่าน Application : G H Bank Smart NPA ที่จัดขึ้นในวันจันทร์ที่ 6 มิถุนายน 2565 ระหว่างเวลา 12.00-13.00 น. สามารถจำหน่ายบ้านมือสองได้จำนวน 212 รายการ คิดเป็นมูลค่ารวม 185 ล้านบาท
ธนาคารอาคารสงเคราะห์ (ธอส.) รายงานผลการจัดงาน “6.6 Mid Year Sale ประมูลบ้านมือสอง ธอส. ออนไลน์” ผ่าน Application : G H Bank Smart NPA ที่จัดขึ้นในวันจันทร์ที่ 6 มิถุนายน 2565 ระหว่างเวลา 12.00-13.00 น. สามารถจำหน่ายบ้านมือสองได้จำนวน 212 รายการ คิดเป็นมูลค่ารวม 185 ล้านบาท แบ่งเป็นบ้านมือสองที่ตั้งอยู่ในพื้นที่กรุงเทพฯ และปริมณฑล จำนวน 68 รายการ และในส่วนภูมิภาค 144 รายการ โดยรายการที่ประมูลขายได้ในราคาถูกที่สุด คือ ห้องชุด ชั้นที่ 4 จาก 4 ชั้น ขนาดเนื้อที่ 26.25 ตารางเมตร ในโครงการปลาทอง 79 อ.เมืองปทุมธานี จ.ปทุมธานี จำหน่ายได้ในราคาตั้งต้นประมูลที่เพียง 35,000 บาทเท่านั้น ส่วนรายการที่ประมูลขายได้ในราคาสูงสุดที่ราคา 2,500,000 บาท มีจำนวน 2 รายการ คือ บ้านเดี่ยว 1 ชั้น ขนาด 77 ตารางวา ในโครงการกลางเมืองบายพาส อ.เมืองชุมพร จ.ชุมพร และอาคารพาณิชย์ 3 ชั้น ขนาด 14 ตารางวา ในอำเภออุทัย จังหวัดพระนครศรีอยุธยา
ทั้งนี้ ผู้ชนะการประมูลต้องวางเงินประกันการซื้อทรัพย์ตามจำนวนเงินที่ธนาคารกำหนดและทำสัญญาจะซื้อจะขายภายใน 5 วันทำการ นับถัดจากวันที่จัดประมูลออนไลน์ และสามารถใช้ “ผลิตภัณฑ์สินเชื่อสำหรับซื้อทรัพย์ NPA ของธนาคารปี 2564” อัตราดอกเบี้ย 0% ต่อปี นานสูงสุด 24 เดือน (เงื่อนไขของการใช้มาตรการให้เป็นไปตามหลักเกณฑ์ที่ธนาคารกำหนด) และสามารถเข้าอยู่อาศัยได้ในระหว่างผ่อนดาวน์เพียงชำระเงินประกันการเข้าอยู่อาศัยไม่ต่ำกว่า 1.5% ของราคาประมูลได้อีกด้วย
สำหรับผู้ที่พลาดการประมูลทรัพย์ NPA ของธนาคารในครั้งนี้ เตรียมพบกับงานประมูลบ้านมือสอง ธอส. ประจำปี ครั้งที่ 2/2565 ธนาคารเตรียมนำทรัพย์ทั่วประเทศจำนวนมากออกจำหน่ายในราคาพิเศษสุดๆ ผู้ที่สนใจสามารถเข้าชมหรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA, Facebook Fanpage : GHB ALL Home หรือ บ้านมือสอง ธอส. และ Line Official Account : @ghbnpa สอบถามข้อมูลเพิ่มเติมได้ที่ GHBank Call Center โทร. 0-2645-9000 หรือ Facebook Fanpage ธนาคารอาคารสงเคราะห์